laion/Wikipedia-Exotic huggingface dataset:
שירות הביון הלאומי (עיראק)

שירות הביון הלאומי העיראקי (בערבית: جهاز المخابرات الوطني العراقي) היא סוכנות מודיעין של ממשלת עיראק, שנוסדה באפריל 2004 בסמכות הרשות הזמנית של הקואליציה בעיראק, שהוקמה על ידי צבא ארצות הברית, כממשל זמני בעיראק. לאחר הפלישה לעיראק באפריל 2003, פירק ראש הרשות הזמנית פול ברמר את שירותי הצבא והביטחון של עיראק. ככל שהמצב הביטחוני בעיראק התדרדר וההתנגדות העיראקית לכיבוש התחזקה והפכה לאלימה יותר, הצורך בשירות חשאי היה לחוץ יותר. בדצמבר 2003 דווח בוושינגטון פוסט כי איאד עלאווי ונורי בדראן, חברי מועצת הממשל הבינלאומי בעיראק, הסכימו לטוס לארצות הברית כדי לדון בפרטי הקמת שירות חשאי חדש, בסיוע ה-CIA. בראש הסוכנות יעמוד בדראן ויגייס סוכנים רבים ששירתו עד אז בשירות הביון העיראקי תחת שלטון סדאם חוסיין. המטרה העיקרית של הארגון החדש הייתה להתמודד עם ההתקוממות. תהליך ההעסקה הסתייע בפוליגרף של סוכנות הביון המרכזית. בינואר 2004 דיווח הניו יורק טיימס כי הקמת הסוכנות החדשה בעיצומה. הסוכנות נועדה להעסיק בין 500 ל-2,000 עובדים ובמימון ממשלת ארצות הברית. אבראהים אל-ג'נאבי הוזכר כמועמד עיקרי לעמוד בראש סוכנות הריגול. מאמצים אלה עוררו ביקורת מצד אחמד צ'לבי, פוליטיקאי עיראקי גולה לשעבר שעמד בקשרים טובים עם ה-CIA והביע דאגה כי הסוכנות החדשה עשויה לשמש לשיקום מכשיר הביטחון הישן של הבעת' ולהפוך לכלי לדיכוי ממשלתי. באפריל 2004 חתם פול ברמר על צו הרשות מספר 69, שהסמיך הקמת שירות ביון לאומי ואישר למועצת הממשל העיראקית להקים סוכנות כזו. המנהל הראשון שלה היה מוחמד עבדאללה א-שהוואני והוא מומן מכספים סודיים שהוקצבו במסגרת תקציבים לעיראק שאושרו על ידי הקונגרס האמריקני. קרנות חשאיות אלה, בהיקף של כשלושה מיליארד דולר במשך שלוש שנים, אמורות היו להיות מיועדות לפעולות סמויות ומבצעים חשאיים של ה-CIA בעיראק (כמו גם, במידה מועטה, באפגניסטן). א-שהוואני שירת בצבא העיראקי משנת 1955 עד 1984, נמלט לבריטניה בשנת 1990 ואיבד את שלושת בניו בהפיכה הכושלת של 1996 שארגן ה-CIA. באמצע 2004 נהרגו 18 סוכני שירות הביון הלאומי – עשרה על ידי ארגון בדר ושמונה על ידי אל-קאעדה של אבו מוסעב א-זרקאווי בעיראק, לדברי א-שהוואני. הוא האשים גם את השגרירות האיראנית בבגדאד בביצוע ההתנקשויות של ארגון בדר. על פי הממשל הזמני בעיראק, שהקים את השירות, מוטל עליו לאסוף מודיעין ולבצע פעולות מודיעיניות בנוגע ל: איומים לביטחון הלאומי של עיראק. טרור וחתרנות. הפצת נשק להשמדה המונית (אנ'), מלחמה בייצור סמים ובהברחות, מאבק בפשע מאורגן חמור. ריגול ומעשים אחרים המאיימים על הדמוקרטיה העיראקית. אתר האינטרנט הרשמי של שירות הביון הלאומי (בערבית) שירות הביון הלאומי, ברשת החברתית פייסבוק צו הרשות הזמנית מספר 69: משלחת הרשות להקמת שירות הביון הלאומי העיראקי Priest, Dana; Wright, Robin (2003-12-11). "Iraq Spy Service Planned by U.S. To Stem Attacks: CIA Said to Be Enlisting Hussein Agents". The Washington Post. Phoenix Rising, The American Prospect, January 1, 2004 Parker, Ned (2004-10-14). "Iraq's spy chief accuses Badr militia of killing agents". אורכב מ-המקור ב-2017-10-10. נבדק ב-2008-01-24. "Coalition Provisional Authority Order Number 69: Delegation of Authority to Establish the Iraqi National Intelligence Service" (PDF). אורכב מ-המקור (PDF) ב-2004-07-01. נבדק ב-2008-01-24.
אריק גוטיירס

אריק גבריאל גוטיירס גלאביס (בספרדית: Érick Gabriel Gutiérrez Galaviz; נולד ב-15 ביוני 1995) הוא כדורגלן מקסיקני, המשחק בעמדת הקשר בגוודלחארה. גוטיירס התחיל את הקריירה שלו במחלקת הנוער של פצ'וקה, בה הוא משחק בגיל 14. ב-26 באוקטובר 2013, ערך את הופעת הבכורה שלו בקבוצה הבוגרת בתיקו 0-0 נגד קרוס אסול. ב-7 בפברואר 2015, גוטיירס כבש את שער הבכורה שלו בקריירה בתיקו 1-1 ביתי נגד דפורטיבו טולוקה. בסוף עונת הקלאסורה 2016, נבחר לשחקן העונה. ב-29 באוגוסט 2018, גוטיירס חתם לחמש שנים בפ.ס.וו איינדהובן מליגת העל ההולנדית. ב-15 בספטמבר, גוטיירס ערך את הופעת הבכורה שלו בפ.ס.וו. במשחק הליגה נגד דן האג, בו עלה כמחליף ותוך חמש דקות בישל לאירווינג לוסאנו וכבש בעצמו את שער הבכורה שלו בקבוצה, במשחק שנגמר בניצחון 0–7. ב-2 ביולי 2023 חזר גוטיירס למקסיקו וחתם בגוודלחרה. בצעירותו, גוטיירס שיחק בנבחרות הצעירות של מקסיקו ואף שימש כקפטן ואף השתתף באולימפיאדת ריו דה ז'ניירו (2016), בו כבש רביעייה בניצחון 1–5 נגד פיג'י. גוטיירס נכלל לראשונה בסגל הנבחרת הבוגרת לקראת גביע הזהב 2015. ב-11 באוקטובר 2016, גוטיירס ערך את הופעת הבכורה שלו בנבחרת בניצחון 0–1 נגד פנמה. ב-6 בספטמבר 2019, כבש את שער הבכורה שלו בנבחרת בניצחון 0–3 נגד ארצות הברית. פצ'וקה ליגת העל המקסיקנית: קלאסורה 2016 ליגת האלופות של אמריקה הצפונית: 2016/2017 פ.ס.וו איינדהובן הגביע ההולנדי: 2021/2022, 2022/2023 מגן יוהאן קרויף: 2022 נבחרת מקסיקו גביע הזהב עד גיל 20: 2015 גביע הזהב: 2019 אישיים נבחרי גביע זהב עד גיל 20: 2015 נבחרי ליגת העל המקסיקנית: קלאסורה 2016 מדיה וקבצים בנושא אריק גוטיירס בוויקישיתוף אריק גוטיירס, באתר Transfermarkt אריק גוטיירס, באתר Soccerway אריק גוטיירס, באתר WorldFootball.net אריק גוטיירס, באתר National Football Teams אריק גוטיירס, באתר FootballDatabase.eu
מחוזות מדעי הטבע הפינים

מחוזות מדעי הטבע הפיניים (בפינית: Suomen luonnontieteelliset maakunnat, בשוודית: Finska naturvetenskap) הם 21 אזורים טבעיים, גאוגרפיים, וביוגאוגרפיים המהווים חלוקה משנית בהם מחולקת פינלנד חוץ מהחלוקה המנהלית לאזורים או לחלוקה למחוזות שנהגה קודם לכן; חלוקת מחוזות מדעי הטבע הפינים נערכה על פי הבדלים במאפייני הביוטה והאקלים שלהם, ובתכונות הטופוגרפיה שלהם כגון גאומורפולוגיה של רכסים ואגמים המצויים לרוב במדינה. החלוקה נקבעה על-פי מחקרים בפאונת החי והצמחייה המשתנה מאזור למשנהו, ואפילו על-פי מיקולוגיה. בעבר לעיתים גבולות מחוזות הטבע היו חופפים לגבולות האזור/מחוז שבו הם נמצאים, אך כיום גבולות מחוזות הטבע אינם חופפים לגבולות האזורים שבהם הם נמצאים, מפות היסטוריות של מחוזות-הטבע לאורך השנים מוצגות במוזיאון המרכזי לתולדות הטבע של פינלנד בבירה הלסינקי. המחוזות מסומנים באותיות התחיליות של שמם בלטינית או בפינית, והם יכולים לכלול חלקים מכמה אזורים מנהליים שונים, לדוגמה: אזור מרכז-פינלנד מורכב ממחוזות הטבע Sa,Sb,Ta,Tb שהם גם חלק מהאזורים השכנים. וכן אף אזור מנהלי אחד יכול להיות מורכב מכמה מחוזות טבעיים לדוגמה: אזור לפלנד מורכב ממחוזות הטבע Le,Li,Lkoc,Lkor ומחוז Lk שחציו נמצא באוסטרובוטניה-הצפונית. אזורי פינלנד מחוזות פינלנד המפה באתר המוזיאון המרכזי לתולדות הטבע של פינלנד ארגון הסביבה בפינלנד מידע על פרויקט מיפוי המחוזות
האחראי על מניעת הטרדה מינית בעבודה

האחראי על מניעת הטרדה מינית בעבודה הוא תפקיד שנוצר מכוח החוק למניעת הטרדה מינית, התשנ"ח-1998 והתקנות למניעת הטרדה מינית (חובות מעסיק), תשנ"ח-1998. מכוחו מחויבים המעסיקים למנות אחראי למניעת הטרדה מינית. החוק מחייב מעביד כל מעסיק למנות אחראי לריכוז, תחקור וטיפול בתלונות על הטרדה. כמו כן, החוק מטיל על כל מעסיק המעסיק יותר מ-25 עובדים לקבוע תקנון שבו יובאו עיקרי הוראות החוק בדבר הטרדה מינית והתנכלות במסגרת יחסי עבודה ויפורטו בו דרכי הגשת התלונות שעניינן הטרדה מינית או התנכלות והטיפול בה. מינוי האחראי הוא האפיק המשמעתי שנועד לטפל בהטרדות, להבדיל מאפיקים פליליים ואזרחיים. מעביד שלא מינה אחראי ישא באחריות בגין ההטרדה בעצמו. תפקידיו של האחראי: קבלת תלונות בעניין הטרדות מיניות. קיום בירור במקרה של תלונה של עובד על הטרדה. מתן המלצות למעסיק לגבי המשך הטיפול במקרה של הטרדה מינית של עובד. ייעוץ, מידע והדרכה בענייני הטרדה לעובדים הפונים אליו. החוק מסדיר את אופן קבלת התלונות על הטרדה מינית על ידי האחראי כשהדגש הוא על דיסקרטיות ויעילות, תוך בחינת הדברים בתוך הקשרם הספציפי ובהתחשב בסוגיות הייחודיות שעולות תוך כדי התהליך[דרוש מקור]. האחראי צריך להתאים באופן כללי לתפקיד זה, מבחינת הכישורים, המעמד החברתי והתפקיד בארגון, ולרוב ממנים את הממונה על משאבי האנוש בארגון. עדיף למנות לתפקיד אשה. ניתן למנות אחראי חיצוני, וכן כאשר המעסיק מעסיק פחות מ-10 עובדים הוא יכול למנות את עצמו כאחראי. ישנם ארגונים שמכשירים את האחראי לתפקידו זה. החוק למניעת הטרדה מינית הטרדה מינית מניעת הטרדה מינית במקום העבודה, באתר משרד הכלכלה והתעשייה, ‏18 בינואר 2021 נתנאל ר. בושרי ורון בן-ארי, הטרדה מינית - תאוריה ופרקטיקה, הטרדה מינית - תאוריה ופרקטיקה, עמ' 336-363 הטרדה מינית במסגרת יחסי עבודה, באתר שדולת הנשים בישראל אחראי למניעת הטרדה מינית במקום העבודה, באתר כל זכות עו"ד שנית סוקולובסקי-יואש, דילמות יועמ"ש סביב תפקיד ממונה על מניעת הטרדה מינית, באתר מנהיגות אזרחית חן מענית, ‏"תפקיד האחראית למניעת הטרדות בעבודה הוא שליחות", באתר גלובס, 25 במאי 2017 מנהלת אתר תאיר, מניעת הטרדה מינית בעבודה, באתר איגוד ומרכזי הסיוע לנפגעות ולנפגעי תקיפה מינית הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
מרטין הלמכן

מרטין הלמכן (בגרמנית: Martin Helmchen; נולד ב-21 ביוני 1982) הוא פסנתרן גרמני. הלמכן נולד בברלין. הוא החל לנגן בחלילית בגיל 5, ועבר במהרה לנגינה על פסנתר. הוא השתתף בתחרויות לצעירים והלך לקונצרטים בצעירותו, חוויות שהוא מתאר ככאלו שגרמו לו להחליט שברצונו להפוך לפסנתרן מקצועי. הלמכן למד בבית הספר הגבוה למוזיקה ע"ש הנס אייזלר, שם היה סטודנט של גלינה איוונז'ובה (Galina Iwanzowa). ב-2001 הוא סיים את לימודיו בבית הספר הגבוה למוזיקה, תיאטרון ומדיה שבהנובר, כסטודנט של אריה ורדי. מנטורים נוספים שלו הם ויליאם גרנט נאבורה ואלפרד ברנדל. הלמכן היה סולן בתוכנית ה-BBC לאמני הדור החדש בשנים 2005-2007. הוא נתן מספר קונצרטים עם התזמורת הסימפונית של סן פרנסיסקו, התזמורת הפילהרמונית של וינה, התזמורת הסימפונית של ברלין והתזמורת הסימפונית NHK. הלמכן מומחה למוזיקה קאמרית, והופיע רבות עם היינריך שיף ומארי אליזבת-הקר. בנוסף, הוא שיתף פעולה עם אמנים כמו גדעון קרמר, כריסטיאן טצלף, שרון קם, טבאה צימרמן, ג'וליאן באנס, ג'וליה פישר, סבינה מאייר ולארס ווגט. הלמכן הופיע בישראל ב-2011 במסגרת הפסטיבל הבינלאומי למוזיקה קאמרית בירושלים. האלבום התזמורתי הראשון של הלמכן יצא ב-2007, ובו הוא ניגן קונצ'רטי לפסנתר של מוצרט. ב-2008 יצא אלבום סולו שלו ליצירות של שוברט, וב-2009 הוא הוציא עוד שני אלבומים. כיום, הלמכן חתום בחברת Alpha Classics בה הוא מוציא את אלבומיו. הוא הוציא בעבר אלבומים רבים גם בחברת Pentatone ההולנדית. מאז 2010 הלמכן הוא פרופסור חבר למוזיקה קאמרית באקדמיה קרונברג שבגרמניה. ב-2001 הלמכן זכה בתחרות קלרה האסקיל הבינלאומית לפסנתר. ב-2003 הוא זכה באולימפיאדת קיסינגר לפסנתר, תחרות הנערכת מדי שנה בבוואריה. ב-2006 הוא זכה בפרס של קרדיט סוויס לפסנתרן צעיר על אלבום הבכורה שלו עם הפילהרמונית של וינה בניצוחו של ולרי גרגייב, בו הוא ניגן את הקונצ'רטו לפסנתר של שומן בפסטיבל לוצרן. באותה השני הוא זכה בפרס ECHO Klassik יחד עם דניולו אישיזאקה על אלבום משותף שלהם ובו יצירות של מנדלסון, פרנק ובריטן. ב-2020 הלמכן זכה בפרס בטהובן 250 (לרגל 250 שנה להולדתו של לודוויג ון בטהובן) של מגזין גרמופון, יחד עם התזמורת הסימפונית הגרמנית והמנצח אנדרו מנזה, על ההקלטה שלהם לקונצ'רטי מס' 2 ו-5 לפסנתר של בטהובן, שיצאה בחברת Alpha. אתר האינטרנט הרשמי של מרטין הלמכן מרטין הלמכן, ברשת החברתית פייסבוק מרטין הלמכן, סרטונים בערוץ היוטיוב מרטין הלמכן, באתר ספוטיפיי מרטין הלמכן, באתר AllMusic (באנגלית) מרטין הלמכן, באתר MusicBrainz (באנגלית) מרטין הלמכן, באתר Discogs (באנגלית) מרטין הלמכן, באתר Songkick (באנגלית) עמוד המוקדש לו באתר של Outhere Music, המפיצה של Alpha Classics. עמוד המוקדש לו באתר של Pentatone. [1] ריאיון עם הלמכן באתר יוטיוב, 28 בינואר 2014 [2] האתר הרשמי של הלמכן [3] ביוגרפיה של הלמכן [4] תוכניה של הפסטיבל [5] אתר הפסטיבל [6] מאורכב, 16.10.2014 [7] דף המוקדש לו באתר Pentatone Beethoven 250 Award באתר Gramophone
ג'ני דורקן

ג'ני דורקן (באנגלית: Jenny A. Durkan; נולדה ב-19 במאי 1958) היא פוליטיקאית אמריקאית, חברת המפלגה הדמוקרטית. כיהנה כראש עיריית סיאטל. דורקן נולדה וגדלה בסיאטל, אחת משמונה ילדיהם של לוריין ומרטין דורקן. אביה כיהן כחבר בית הנבחרים והסנאט של מדינת וושינגטון ואמה הייתה עיתונאית. היא סיימה תואר ראשון באוניברסיטת נוטרדאם ב-1985 ולאחר מכן שהתה שנתיים באלסקה שם עסקה בחינוך בתיכון של קהילת האסקימואים. בשובה למדה לתואר JD במשפטים באוניברסיטת וושינגטון אותו סיימה ב-1985. היא עסקה כעורכת דין בתחום האזרחי בסיאטל ובוושינגטון די. סי.. בשנים 2009–2014, במהלך נשיאתו של ברק אובמה, כיהנה כפרקליטת מדינה של מחוז מערב וושינגטון. בנובמבר 2017 נבחרה לראשות העיר סיאטל. במהלך המהומות שפרצו בעיר בעקבות רצח ג'ורג' פלויד, השתלטו המוחים על בניין של משטרת העיר והכריזו על הקמת "אזור אוטונומי" בשכונת קפיטול היל. דורקן הורתה למשטרה להגביל את השימוש בכוח ובאמצעים לפיזור הפגנות נגד המוחים, והתעמתה על כך עם נשיא ארצות הברית דונלד טראמפ שקרא להשלטת חוק וסדר בעיר. האזור פונה מהמפגינים על ידי המשטרה לאחר שלושה שבועות. בעקבות החלטת מועצת העיר לקיצוץ בתקציבי המשטרה הודיעה מפקדת המשטרה המקומית על התפטרותה. בדצמבר 2020 הודיעה דורקן כי לא תתמודד לתקופת כהונה נוספת. דורקן חיה עם בת זוגה דנה ולהן שני בנים. מדיה וקבצים בנושא ג'ני דורקן בוויקישיתוף ג'ני דורקן, ברשת החברתית פייסבוק ג'ני דורקן, ברשת החברתית אקס (טוויטר) ג'ני דורקן, ברשת החברתית אינסטגרם ג'ני דורקן באתר עיריית סיאטל ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ני דורקן".
מבצעים מיוחדים (סרט)

מבצעים מיוחדים (בפורטוגזית: Operações Especiais) הוא סרט משטרתי ברזילאי משנת 2014, שבוים על ידי תומאס פורטלה. מככבים בו קליאו פירס, פבריציו בוליביירה, פאביולה נסקימנטו, טיאגו מרטינס, מרקוס קארוסו ואנטוניו טבת. לאחר שעברה את מבחני הקבלה למשטרה האזרחית, פרנסיס מתחילה להשתתף בקורס ההכשרה של המשטרה. זה מתרחש במקביל לפלישה אל קומפלקסו דו אלמאו, כאשר סוחרי סמים מכמה גבעות בריו נמלטו לפריפריה. זה מה שקורה בסיאו ג'ודאס דו ליברמנטו הבדיונית, עיר בפרברי ריו דה ז'ניירו, שמתחילה להתמודד עם גל של פושעים. כדי להילחם בהם נשלחת יחידה משטרתית, עם המגויסת החדשה פרנסיס. ביחידה היא צריכה להתמודד עם חוסר האמון של השוטרים האחרים וגם עם קשיי המקצוע. קליאו פירס - פרנסיס קורייה פבריציו בוליביירה - דסיו אסיס פריירה מרקוס קארוסו - המפקח פאולו פרויס טיאגו מרטינס - רוני אנטוניו טבת - טוסקנו פביולה נסקימנטו - רוזה פאביו לאגו - מואסיר פרואות אנאליות - דונה אודליה לוסי פרירה - דונה פנהא קרלוס פונטה בואה - רובסון ג'ונתן אזבדו - "יתוש" ג'ילי קוטיניו - הראלדו אוליביה אראוג'ו - קרלה אמליה ביטנקור - דונה ארמילדה אדריאנו סבויה - קניוטו אד אוליביירה - קאראסקו פאולו ורלינגס - פיסקל "מבצעים מיוחדים", במסד הנתונים הקולנועיים IMDb (באנגלית) "מבצעים מיוחדים", באתר נטפליקס "מבצעים מיוחדים", באתר AllMovie (באנגלית) "מבצעים מיוחדים", במסד הנתונים הקולנועיים KinoPoisk (ברוסית) "Operações Especiais". AdoroCinema. "'Operações Especiais' tem Cleo Pires como policial novata e honesta". G1.com. 2015-10-14. "Cleo Pires faz policial durona em 'Operações Especiais'". VEJA. 2015-10-17. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבצעים מיוחדים (סרט)".
אנס בדרכך

"אנס בדרכך" (בספרדית: Un violador en tu camino) הוא מיצג פמיניסטי נגד אלימות כלפי נשים שמקורו בצ'ילה. המיצג, המשלב שיר מחאה ופלאש מוב, ידוע גם כ"האנס הוא אתה" (El Violador Eres Tú), כשם שורה החוזרת בו מספר פעמים. במיצג מובעת ביקורת כלפי הפטריארכיה כגורם לדיכוי נשים, וכנגד תרבות האונס. המיצג בוצע בהפגנות נשים ברחבי העולם, בין היתר במקסיקו, קולומביה, צרפת, טורקיה, ספרד, בריטניה וישראל. שם המיצג מתייחס לסלוגן "חבר בדרכך" (Un amigo en tu camino) שהיה בשימוש המשטרה הצ'ילאנית הלאומית (ה-Carabineros de Chile) בשנות ה-90 של המאה ה-20. ב-20 בנובמבר 2019 בוצע המיצג לראשונה, בעיר ולפראיסו, בירת מחוז ולפראיסו, צ'ילה. הוא זכה לפרסום לאחר שבוצע על ידי הקולקטיב הפמיניסטי Las Tesis ברחבת בית המשפט העליון של צ'ילה, במהלך אירועי יום המאבק הבינלאומי למניעת אלימות נגד נשים. ההשראה למיצג הגיעה מהוגת הדעות הפמיניסטית ריטה לאורו סגאטו, שרעיונותיה הניעו אותן ליצור פלאש מוב שמראה שאונס הוא לא רק פשע כלפי נשים אינדיבידואליות, אלא ביטוי לבעיה חברתית גדולה יותר. בשנת 2020 הופיעו חברות הקולקטיב LASTESIS ברשימה השנתית של מגזין טיים, טיים 100, על פועלן בהקשר של המיצג. מדיה וקבצים בנושא אנס בדרכך בוויקישיתוף ביצוע המיצג במקומות שונים בעולם ביצוע באירוע מחאה בתל אביב מתורגם מהגרדיאן, "זו לא אשמתך": שיר וריקוד הפכו להמנון מחאה פמיניסטי שסוחף את העולם, באתר הארץ, 7 בדצמבר 2019 "האנס הוא אתה, וזו אינה אשמתי": שיר המחאה שהפך ויראלי הגיע לישראל, באתר ‏מאקו‏, 21 בדצמבר 2019 ‘Un violador en tu camino’, la canción chilena que ya es un himno feminista mundial, באתר La Vanguardia,‏ 5 בדצמבר 2019 Learn the lyrics and dance steps for the Chilean feminist anthem spreading around the world, באתר Quart LASTESIS: The 100 Most Influential People of 2020, Time
סלאם אייר

סלאם אייר (בערבית: طيران السلام) היא חברה לטיסות חסך מעומאן. בסיס הפעולה שלה נמצא בנמל התעופה הבינלאומי מסקט. החברה הוקמה בשנת 2016, לאחר שהבעלים שלה, Muscat National Development and Investment Company, זכתה במכרז של ממשלת עומאן לפתיחת חברה לטיסות חסך. לאחר שחכרה מקבוצת LATAM איירליינס שלושה מטוסים מדגם איירבוס A320-200 ערכה החברה את טיסת הנוסעים הראשונה שלה (פנים ארצית) ב-30 בינואר 2017. חודש לאחר מכן נערכה הטיסה הבינלאומית הראשונה של החברה לדובאי. בנובמבר 2019 הפעילה החברה שמונה מטוסים - שלושה מטוסי איירבוס A320-200 וחמישה מטוסי איירבוס A320neo. החברה הזמינה עוד שני מטוסי איירבוס A320neo ושני מטוסי איירבוס A321neo. החברה מפעילה כ-30 קווי טיסה. הטיסות הבינלאומיות נערכות למדינות הבאות: גאורגיה, אזרבייג'ן, טורקיה הודו, פקיסטן, בנגלדש, סרי לנקה, נפאל, תאילנד עיראק, איראן ערב הסעודית, כוויית, איחוד האמירויות, בחריין, קטר מצרים, סודאן מדיה וקבצים בנושא סלאם אייר בוויקישיתוף אתר האינטרנט הרשמי של סלאם אייר (באנגלית ובערבית) החברה, באתר Ch-Aviation
המלט (סרט, 1912)

המלט (באנגלית: Hamlet) הוא סרט אילם בריטי משנת 1912 בבימויו של צ'ארלס ריימונד. בסרט מככבים ריימונד עצמו, דורותי פוסטר, וקונסטנס באקנר. זהו עיבוד למחזה "המלט" מאת ויליאם שייקספיר. צ'ארלס ריימונד – המלט דורותי פוסטר – אופליה קונסטנס באקנר – גרטרוד "המלט", במסד הנתונים הקולנועיים IMDb (באנגלית) "Hamlet (1912)". BFI. ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
הר וייאט (אנטארקטיקה)

הר וייאט או הר ואייט (באנגלית: Mount Wyatt) הוא הר נישא שטוח פסגה (הר שולחן), בהרי רוסון, בהרי המלכה מוד, באזור חוף אמונדסן של שטח חסות רוס שבאנטארקטיקה. גובהו של ההר 2,930 מטרים מעל פני הים; והוא ההר ה-489 בגובהו באנטארקטיקה. ההר ממוקם 6 קילומטרים ממערב להר ורלאוץ. ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההר בדצמבר 1934. ריצ'רד בירד נתן להר את שמו בשנת 1934. ההר נקרא על שמה של ג'יין וייאט (Jane Wyatt), שהייתה חברה של ריצ'רד ס. ראסל ג'וניור (Richard S. Russell, Jr), שהיה חבר מישלחת בירד לחקר אנטארקטיקה. הר וייאט באתר הסקר הגאולוגי של ארצות הברית הר וייאט באתר הגאזט האנטארקטי של ממשלת ניו זילנד הר וייאט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהו של ההר 2,743 מטרים מעל פני הים בהנחה שגובה ההר הוא 2,743 מטרים מעל פני הים, בהתאם לאמור בגאזט האנטארקטי של ממשלת ניו זילנד הרי אנטארקטיקה לפי גובהם מידע היסטורי
טל איסייב

טל איסייב (נולדה ב-20 בדצמבר 1993) היא כדורגלנית ישראלית, המשחקת כמגנה שמאלית וכבלמית לסירוגין, בקבוצת מכבי בנות עמק חפר שבליגת העל ובנבחרת ישראל. איסייב נולדה בנוף הגליל (נצרת עילית דאז) והחלה לשחק כדורגל בגיל צעיר. בגיל 12 הצטרפה לקבוצת כדורגל מקומית של בנים ובגיל 14 עברה לבנות קיסריה טבעון ושיחקה בעונה זו במקביל בקבוצת הנערות ובקבוצה הבוגרת שהתמודדה בשנים אלו בליגת הנשים הבכירה. בעונה שלאחר מכן שיחקה רק בקבוצה הבוגרת אך הקבוצה סיימה בין המקומות האחרונים והייתה אמורה לרדת ליגה אלא שבתום העונה התפרקה. בעונת 2010/2011 הצטרפה למכבי כישרונות חדרה, שיחקה מספר משחקים בקבוצת הבת של המועדון שהתמודדה בעונה זו בליגה השנייה אך מהר מאוד הוקפצה לקבוצה הראשונה. נכון ל-2020 משחקת במועדון כבר עשר עונות רצופות במהלכן זכתה עם הקבוצה בגביע המדינה בכדורגל. בגמר הגביע בעונת 2016/2017 שיחקה כשוערת עקב פציעת שוערת הקבוצה והיעדר שוערת מחליפה. לקראת אמצע עונת 2022/2023 הודיעה על פרישה ממשחק פעיל בשנת 2010, בגיל 17, צורפה לנבחרת הנערות עד גיל 19 ורשמה 7 הופעות ושער אחד. איסייב בסגל הנבחרת הבוגרת משנת 2014 ורשמה בה 4 הופעות. את הופעת הבכורה שלה ערכה בניצחון החוץ המרשים על נבחרת דנמרק ב-2014, ניצחון שנחשב לאחד ההישגים הגדולים של הנבחרת מאז הקמתה. לומדת להוצאת תעודת מדריכת כושר גופני ובריאות בבית הספר להכשרת מאמנים ומדריכים של המכללה האקדמית אוהלו בקצרין. גביע המדינה: 2014/2015 טל איסייב, ברשת החברתית אינסטגרם פרופיל באתר ההתאחדות הישראלית לכדורגל יצחק סולומון, טל איסייב מנצרת עילית זכתה בגביע המדינה לנשים, ידיעות הגליל באתר בלינקר, 25 במאי 2015 ראיון קצר עם טל איסייב - כדורגל נשים במיטבו!, בעמוד הפייסבוק של הפרלמנט ספורט, 18 בדצמבר 2014 צפו: אס"א תל אביב זכתה בגביע המדינה 18 במאי 2017 באתר sport5 בגיל 29 טל איסייב הודיעה על פרישה ממשחק פעיל 20 בדצמבר 2022 באתר JSport . כדורגל נשים: ניצחון חוץ מרשים לנבחרת ישראל בדנמרק, באתר וואלה, 17 בספטמבר 2014
הר וייאט

האם התכוונתם ל... אנטארקטיקה הר וייאט (אנטארקטיקה) (או הר ואייט) – הר בהרי המלכה מוד בשטח חסות רוס, שבאנטארקטיקה הר ואייט ארפ – הר בצפון רכס סנטינל בהרי אלזוורת' שבאנטארקטיקה אוסטרליה הר וייאט (קווינסלנד) – הר במדינת קווינסלנד שבאוסטרליה קנדה הר ואייט – הר בפרובינציית קולומביה הבריטית שבקנדה
הר ורלאוץ

הר ורלאוץ או הר ורלוֹץ (באנגלית: Mount Verlautz) הוא הר בהרי רוסון, בהרי המלכה מוד, באזור חוף אמונדסן בשטח חסות רוס, שבאנטארקטיקה. גובהו של ההר 2,490 מטרים מעל פני הים; והוא ההר ה-796 בגובהו באנטארקטיקה. ההר עומד בסמוך מצפון למוצאו של קרחון פולטר. ההר ממוקם בקצה הדרום-מזרחי של הרי רוסון. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של מייג'ור סידני ג'יי. ורלאוץ (Sidney J. Verlautz), מחיל התחבורה של צבא ארצות הברית (U.S. Army Transportation Corps), שהיה קצין הלוגיסטיקה, של מחלקת המחקר של כוח התמיכה הימי באנטארקטיקה במהלך מבצע דיפ פריז. הר ורלאוץ באתר הסקר הגאולוגי של ארצות הברית הר ורלאוץ באתר הגאזט האנטארקטי של ממשלת ניו זילנד הר ורלאוץ באתר הגאזט האנטארקטי של ממשלת אוסטרליה הר ורלאוץ באתר הגאזט האנטארקטי המשווה SCAR של ממשלת אוסטרליה גאזת השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
ריקוד ירח

ריקוד ירח הוא אלבום גרסאות כיסוי של גידי גוב, שיצא לאור במאי 2003. למרות שהאלבום ברובו גרסאות כיסוי לשירים ישנים מהקריירה שלו, הוציא גוב שיר אחד חדש בשם "נובמבר" שכתב והלחין עבורו אביב גפן. השירים כולם עובדו והופקו מוזיקלית מחדש לאלבום על ידי עדי רנרט. האלבום בהפקת יהודה עדר ואת המיתרים עיבד אילן מוכיח. בס - אלון נדל חליל, פיקולו - אילן סאלם גיטרה - עמוס עבר הדני תופים - ישראל נחום פסנתר - עדי רנרט כלי הקשה - רוני עברין חצוצרה - אבישי כהן ארגון וניהול תזמורת כלי המיתר - אודי הרפז עיבוד מיתרים - אילן מוכיח ייעוץ אומנותי - יהודה עדר ואורלי דוקטורי סדובניק ניהול - מיכל אוחיון ויסברג מיקס - לירון שפר תכנות - שלומי קינן צילומים - מיכל רביבו יחסי ציבור - רותי מרום הקלטות ומיקסים: אולפני זזה (ZaZa), מסטרינג: S.D.L. תזמורת כלי המיתר הוקלטה באולפני D.B. מידע על האלבום ריקוד ירח באתר MusicBrainz
יחסי דרום אפריקה – קוריאה הצפונית

יחסי דרום אפריקה–קוריאה הצפונית הם יחסי החוץ בין דרום אפריקה לבין קוריאה הצפונית. קוריאה הצפונית תמכה במפלגת הקונגרס הלאומי האפריקאי במאבקה נגד האפרטהייד בדרום אפריקה. קוריאה הצפונית התנגדה לממשלת המיעוט הלבן וסיפקה אימונים צבאיים ללוחמי הקונגרס הלאומי האפריקאי במחנות באנגולה. בשנת 1998, לאחר סיום האפרטהייד, כוננו קוריאה הצפונית ודרום אפריקה יחסים דיפלומטיים. בפרטוריה הוקמה שגרירות צפון קוריאנית, בעוד שדרום אפריקה הסמיכה את שגרירה בסין לקוריאה הצפונית. דרום אפריקה מתחה בעבר ביקורת על שימושה של קוריאה הצפונית בנשק גרעיני. בין ה-24 ל-27 בספטמבר 2005, נפגש עזיז פאהד, סגן שר החוץ הדרום אפריקאי, עם בכירי ממשל צפון קוריאניים בפיונגיאנג. זו הייתה הפעם הראשונה שפקיד ממשלתי דרום אפריקאי ביקר בקוריאה הצפונית. לאחר הביקור נפגש פאהד עם מקבילו, קים היונג ג'ון, ביולי 2006 על מנת לשוחח לגבי משבר הטילים באזור. בנובמבר 2009, דחקה דרום אפריקה בממשלת קוריאה הצפונית להפסיק את ניסוייה הגרעיניים ולחדש את המשא ומתן עם ארצות הברית לפירוק הנשק הגרעיני. בנובמבר 2013, ערך סגן השר הדרום אפריקאי ליחסים בינלאומיים, אברהים אברהים, ביקור רשמי בקוריאה הצפונית. בדצמבר 2015, גירשה דרום אפריקה דיפלומט בכיר צפון קוריאני לאחר שלטענתם, הבריח קרן של קרנף מהמדינה. חקירה של המקרה על ידי צוות עיתונאים עצמאי אשר ביקש להישאר בעילום שם, גילתה מאוחר יותר שהדיפלומט הבריח את קרן הקרנף מתוך אמונה שהקרן תוכל להחלים את בעיית אין האונות של קים ג'ונג און. ממשלת קוריאה הצפונית החליטה שלא להגיב למקרה כיוון שהנושא נחשב רגיש. משלחת של דיפלומטים צפון קוריאניים, בראשות יונג מאן-הו נפגשה עם בכירים מהקונגרס הלאומי האפריקני בוועידת הבחירות ה-54 של המפלגה בדצמבר 2017. באפריל 2020, פרסמה התקשורת הממלכתית של קוריאה הצפונית את המכתב ששלח המנהיג העליון של המדינה, קים ג'ונג און לנשיא דרום אפריקה סיריל רמפוזה, כדי לציין את יום החירות הדרום אפריקאי. קוריאה הצפונית מחזיקה בדרום אפריקה שגרירות בפרטוריה. דרום אפריקה אינה מיוצגת כלל בקוריאה הצפונית. North Korea: Opponents of Apartheid באתר nknews‏, 16 בדצמבר 2013 "Korea (Democratic People's Republic of)". באתר www.dirco.gov.za‏, 8 באוגוסט 2020 "Deputy Minister Aziz Pahad Concludes Three Nation Central and East Asian Visit". באתר www.dirco.gov.za‏, 8 באוגוסט 2020 "SA to address missile crisis". באתר News24‏, 6 ביולי 2006 "South Africa Urges North Korea to Resume Nuclear Talks". באתר VOA News‏, 1 בנובמבר 2009 "Ebrahim concludes North Korea visit". באתר News24‏, יוהנסבורג. 9 בנובמבר 2013 "North Korean diplomat kicked out of SA for smuggling rhino horn". באתר TimesLIVE‏, 23 בדצמבר 2015 גובן וויטלס, "Jong-un is NDZ's homie". באתר Mai & Guardian‏, 20 בדצמבר 2017 ג'ייק קוון, "North Korean media publishes letter from Kim Jong Un to South Africa's President dated April 27". באתר CNN‏, 27 באפריל 2020 אתר על יחסי מדינות